Държавен вестник, бр. 64, 2024 г., стр. 3

БРОЙ  64	
Д Ъ Р Ж А В Е Н  В Е С Т Н И К 	
СТР.  3  
подводници“ към Проект „Придобиване на 
многофункционален модулен патрулен кораб 
за ВМС“, съгласно приложението.
Решението е прието от 50-ото Народно 
събрание на 26 юли 2024 г. и е подпечатано 
с официалния печат на Народното събрание.
Председател на Народното събрание: 
Рая Назарян
Приложение
ПРОЕКТ ЗА ИНВЕСТИЦИОНЕН РАЗХОД
„Придобиване на системи за електронна 
война и радиотехническо въоръжение за 
усъвършенстване способностите за борба 
с подводници“ към Проект „Придобиване 
на многофункционален модулен патрулен 
кораб за ВМС“
Съдържание:
Увод
1. Общи положения
1.1. Наименование
1.2. Основание за разработване
1.3. Цел
1.4. Способности, постигани с реализа­
цията на Проекта
1.5. Задачи на Проекта
1.6. Проектна готовност
1.7. Основни допускания
2. Необходимост от Проекта
2.1. Задачи пред българските ВМС 
2.2. Необходими отбранителни способ­
ности
3. Обхват
3.1. Технически параметри
3.2. Времеви параметри
4. Финансово-икономически параметри 
5. Изходни данни за изготвяне на финан­
совите разчети
6. Рискове
7. Използвана литература
Използвани съкращения
АБСУ
Автоматизирана бойна система за 
управление 
БА
Българска армия
БХАС
Буксируема хидроакустическа станция
ВМС
Военноморски сили
ДС
Допълнително споразумение
ЗОВСРБ Закон за отбраната и въоръжените сили 
на Р България
МЗ
Министерска заповед
ММПК
Многофункционален модулен патрулен 
кораб
МО
Министерство на отбраната
МС
Министерски съвет
НС
ПВНРГ
Народно събрание
Политико-военна направляваща работ­
на група
ПИР
Проект за инвестиционен разход
ТТЗ
Тактико-техническо задание
ХАС
Хидроакустическа станция
УВОД
В края на 2020 г. между Министерството 
на отбраната на Р България и „Fr. Lurssen 
Werft GmbH & Co.KG“ (сега „NVL B.V. & 
Co. KG“) – Германия, бе подписан договор 
с предмет проектиране, построяване, дос­
тавка на два ММПК. Основната цел на този 
договор е придобиването на платформи, 
които са оперативно съвместими с НАТО 
и позволяват ефективно участие в мисии 
и операции на НАТО. С придобиването на 
два броя ММПК ВМС ще повишат способ­
ностите си за водене на бойни действия в 
морските пространства (борба с надводен, 
въздушен и подводен противник), за контрол 
на корабоплаването, за борба с асиметрич­
ни заплахи на море, за търсене и спасяване 
на море, за ескорт на търговски и военни 
кораби, за защита на националните морски 
пространства и критичната инфраструктура, 
за защита на морските търговски пътища и 
стопанската дейност на море, за защита на 
стратегически важните енергийни проекти 
на страната. 
В одобрения от Народното събрание през 
2018 г. Актуализиран проект за инвестицио­
нен разход „Придобиване на многофунк­
ционален модулен патрулен кораб за ВМС“ 
(т. 3.11) е предвидено, в случай че офертите 
надхвърлят определената финансова рамка 
на Проекта, част от въоръжението и кораб­
ните изделия да бъдат придобити допълни­
телно като опции за реализация на по-късен 
етап. Одобрената от Народното събрание 
финансова рамка от 984 млн. лв. не поз­
воли в сключения Договор с NVL да бъдат 
включени Опция 1 „Системи за електронна 
война“ и Опция 2 „Радиотехническо въоръ­
жение за усъвършенстване способностите 
за борба с подводници“, заложени в ТТЗ, 
което възпрепятства изграждането в пълен 
обем на необходимите бойни способности 
на корабите. 
В обхвата на настоящия ПИР са вклю­
чени системи и оборудване по Опция 1 и 
Опция 2. Направен е анализ на времевите и 
финансовите параметри за реализацията му.
Документът е структуриран в 7 глави и 
не съдържа класифицирана информация.